Eyvind de Lange vokste opp i Bergen og var elev ved Bergen katedralskole. Etter middelskoleeksamen gikk han til sjøs, men ved tilbakekomsten tok han lærereksamen ved Stord lærerskole i 1890 og i 1893. Ved universitetet i Kristiania studerte han historie og gammelnorsk, og oppholdt seg dessuten et semester ved Københavns Universitet. Mens han fortsatt var student, begynte han som lærer ved folkeskolen i Bergen og fortsatte ved siden av de historiske studiene med spesialisering i arkeologi under konservator Gabriel Gustafson ved Bergens museum.